**Biografie Iunia Pasca**

Anul acesta, la cea de-a III-a editie a evenimentului 11even Oradea, Iunia Pasca isi va tine discursul pe tema „INTOARCEREA ACASA”.

Pe langa activitatea de scriitor, Iunia Pasca este implicata in diverse proiecte educationale. Avand in vedere ca atat scrisul cat si educatia sunt principalele ei pasiuni, este foarte multumita si fericita ca poate sa isi ocupe tot timpul „*muncind*” la ele.

Cel mai fericit moment din viata ei a fost atunci cand a inceput sa creada ca viata ei depinde doar de ea si ca isi poate croi singura drumul in viata. Un moment de cumpana pentru Iunia a fost atunci cand si-a intrerupt traseul desenat de societate si, in loc sa urmeze un master in domeniul in care si-a obtinut si diploma de licenta (Stiinte Economice), a ales sa plece 10.000 de km spre est si sa inceapa sa lucreze intr-un domeniu cu totul fara legatura cu studiile ei, dar in completa legatura cu inima ei (Educatie).

Povestile Iuniei le gasim pe site-ul ei [www.iunia.ro](http://www.iunia.ro), unde impartaseste cu dragoste experientele ei de viata. Iunia se descrie ca fiind: scriitoare, educatoare, calatoare.

Iunia este autoarea unui jurnal al devenirii: „*Prin lume, spre mine*”:

„*In fiecare loc unde pasesc gasesc o noua oglinda, una care ma reflecta intr-un mod pe care nu l-am mai vazut inainte. Plimbandu-ma pe mapamond am invatat ca oricat de diferita pare a fi reflectia mea in fiecare oglinda in care ma zaresc, acolo e de fapt aceeasi persoana. Si fiecare persoana care se reflecta acolo impreuna cu mine imi e mai mult asemanatoare decat imi e diferita.*

*Am invatat ca lumea e plina de familie. Ca lumea e plina de sapte miliarde de versiuni diferite a aceluiasi produs. Si ca si eu sunt acel produs*”.

Asteptam cu drag sa ascultam povestea Iuniei Pasca, care cu siguranta va fi una impresionanta!